مَرقُس 4
4-نجی باب
تُخوم میثالی
مَتّیٰ 13:1-23؛ لوقا 8:4-15
1عیسی دِریانینگ کِنارسیندا خالقا یِنه اُورِتمَگه باشلادی. داشینا شِیله اولی جِماغاتینگ اویشِندیگی اوچین دِریاداقی بیر قاییقا مینیپ اُتوردی. هِمّه جِماغات بُلسا دِریانینگ کِنارسیندا، قوری یِرده دوردی. 2عیسی اُلارا میثالّار بیلِن کَن زاتلار اُورِتدی. اُلارا شو میثالی گورّونگ بِردی: 3«قولاق آسینگ! بیر تایخان تُخوم سِپلِمَگه چیقیار. 4سِپیپ یُرکَه، تُخوملارینگ بیرنَچهسی یُلونگ اوستونه دوشیَر. قوشلار گِلیپ، اُلاری چُقچُلایارلار. 5بیرنَچهسی تُپراغی آز، داشلی یِره دوشیَر. تُپراغی قالینگ بُلمانسُنگ، اُلار تیز گُگِریَرلِر. 6یُنه گون قیزاندا، کُکلِرینینگ یُقدوغی اوچین، یانیپ قوراپ گیدیَرلِر. 7بیرنَچه تُخوم تیکِنلِرینگ آراسینا دوشیَر. تیکِنلِر اُسوپ، اُلاری باسیار. شِیلهلیکده، اُلار حاصیل بِرمِیَرلِر. 8بیرنَچهسی بُلسا قاوی یِره دوشیَر. اُلار اُسوپ، کَنِلیپ، کَبیری اُتوز، کَبیری آلتمیش، کَبیری هِم یوز بارابار حاصیل بِریَر.» 9عیسی اُنسُنگ اُلارا: «اِشیتمَگه قولاغی بار آدام اِشیتسین!» دییدی.
10عیسی اُن ایکی شَگیردی و باشغا کَبیر آداملار بیلِن یِکه قالاندا، اُلار اُندان بو میثالینگ مَعنیسینی سُرادیلار. 11عیسی اُلارا شِیله دوشوندیردی: «خودایینگ پاتیشاهلیغینینگ سیری سیزه بِریلدی. داشارداقیلارا بُلسا هِمّه زات میثالّار بیلِن آیدیلیار. 12- چونکی
اُلار گُرسه-ده، بیلمِیَرلِر،
اِشیتسه-ده، دوشونمِیَرلِر؛
یُغسام مانگا طاراف اُورولیپ باغیشلاناردیلار.»
تُخوم میثالی دوشوندیریلیَر
13عیسی اُلارا شِیله دییدی: «سیز بو میثالا دوشونمِیَرسینگیزمی؟ اُندا باشغا میثالّارا نَهیلی دوشونجِکسینگیز؟ 14تایخانینگ تُخوم سِپِلِیانی خودایینگ سُزلِریدیر. 15کَبیر آداملار یُلونگ اوستونه دوشِن تُخوملارا مِنگزِیَرلِر. اُلار سُزی اِشیدیَرلِر، اِمّا یورِکلِرینه سِپیلِن بو سُزی شو واقتدا شِیطان آلیپ گیدیَر. 16شُنونگ یالی-دا، داشلی یِره دوشِنلِر سُزی اِشیدیپ، اُنی دِرِّو شاتلیق بیلِن قابول اِدیَن آداملاردیر. 17اِمّا اُلاردا کُک یُقدور، جیدامسیزدیر. بو سُز اوچین قینچیلیق یا-دا اِذیِت بِرمه بُلاندا، اُلار شو واقتدا اُندان اِل چِکِرلِر. 18باشغا بیرلِری تیکِنلِرینگ آراسینا دوشِن تُخوملارا مِنگزِیَرلِر: اُلار سُزی اِشیدیَرلِر، 19اِمّا دونیَهنینگ قایغیلاری، بایلیغا کُوالاشما و باشغا هُوِسلِر آرا گیریپ، سُزی بُغیار، شُنونگ اوچین سُز حاصیل بِرمِیَر. 20قاوی یِره سِپیلِنلِر بُلسا، سُزی اِشیدیپ، اُنی قابول اِدیَرلِر و کَبیری اُتوز، کَبیری آلتمیش، کَبیری هِم یوز بارابار حاصیل بِریَندیر.»
چیراغ حاقینداقی میثال
لوقا 8:16-18
21عیسی اُلارا: «چیراغی کیمدیر بیر قابینگ یا-دا چارپایانینگ آشاغیندا گوزگِمِک اوچین گِتیریَرلِرمی؟ اِیسِم، چیراغدانینگ اوستونده قُیماق اوچین دَلمی؟ 22یاپیق بُلوپ، اوستو آچیلماجاق، گوزگین بُلوپ، بیلینمِجِک زات یُقدور. 23اِشیتمَگه قولاغی بار آدام اِشیتسین!» دییدی. 24عیسی یِنه-ده اُلارا: «اِشیدیَنلِرینگیزه اَهمییِت بِرینگ. هایسی اُلچِگ بیلِن اُلچِسِنگیز، سیزی-ده شُل اُلچِگ بیلِن اُلچِرلِر. حتّیٰ سیزه خاص-دا کَن بِریلِر. 25چونکی کیمده بار بُلسا، اُنگا بِرلِر، کیمده یُق بُلسا، اِلیندَکی هِم اُندان آلنار» دییدی.
بیتِن تُخوم میثالی
26اُنسُنگ عیسی شِیله دییدی: «خودایینگ پاتیشاهلیغی یِره تُخوم سِپیَن آدام یالیدیر. 27اُل گیجه یاتیار، گوندیز توریار، اِمّا تُخومینگ نَدیپ گُگِریشینی، اُسوشینی بیلمِیَر. 28تُپراق اُز-اُزوندِن حاصیل بِریَر. دِسلاپ اُت، سُنگرا باشی هِم باشداقی دُلی دَنهلِری یِتیشدیریَر. 29حاصیل بیشِنده، یانگقی آدام دِرِّو اُراغی ایشه گیریشیَر. چونکی اُراق واقتی گِلِندیر.»
خَردِل تُخومی حاقدا میثال
مَتّیٰ 13:31-34؛ لوقا 13:18،19
30عیسی اُلارا یِنه-ده: «خودایینگ پاتیشاهلیغینی نَمَه مِنگزِدِلی؟ اُنی هایسی میثال بیلِن دوشوندیرِلی؟ 31-32خودایینگ پاتیشاهلیغی خَردِل تُخومی یالیدیر. بو تُخوم یِر یوزونده اِکیلیَن هِمّه تُخوملارینگ اینگ کیچیسی بُلوپ، اِکیلِندِن سُنگ اُسوپ، هِمّه اُسوملیکلِردِن بِییک بُلیار. اُل شِیله اولی شاخالار چیقاریار، قوشلار کُلِگهسینده کِتِکلَپ بیلیَرلِر» دییدی.
33عیسی خودایینگ سُزونی خالقینگ دوشونیپ بیلجِک دِرِجهسینده شونونگ یالی کَن میثالّار بیلِن گورّونگ بِریَردی. 34اُلارا میثالسیز هیچ زات آیتمایاردی، یُنه یِکه قالانلاریندا، اُز شَگیرتلِرینه هِمّه زادی دوشوندیریَردی.
عیسی طوفانی یاتیریار
مَتّیٰ 8:23-27؛ لوقا 8:22-25
35شُل گون آغشامارا عیسی شَگیرتلِرینه: «دِریانینگ بِیلِکی کِنارینا گِچِیلینگ» دییدی. 36شَگیرتلِر جِماغاتی شُل یِرده قالدیریپ، عیسانی اُتوران قاییقیندا اُزلِری بیلِن آلیپ گیتدیلِر. اُلارینگ یانیندا باشغا قاییقلار هِم باردی. 37شُل واقت گویچلی طوفان توروپ، مُوجلِر قاییقا اوردی-دا، قاییق سودان دُلوپ باشلادی. 38عیسی بُلسا قاییقینگ ایزقی طارافیندا بیر یاسّیغا یاسّانیپ، اوقلاپ یاتیردی. شَگیرتلِری اُنی اُیاریپ: «اُستاد، بیز هِلَک بُلیاریس! بو سِنینگ قایغینگا-دا دَلمی؟» دییدیلِر. 39عیسی توروپ، یِله کَیِدی، اُل دِریایا: «سِسّیز بُل! بِس اِت!» دییدی. شُندا یِل یاتدی و کَمیل اومسوملیک بُلدی. 40عیسی شَگیرتلِرینه: «نَمه اوچین قُرقیارسینگیز؟ اِیسِم هِنیز-ده ایمان گِتیرِنگزُقمی؟ اِیسِم ایمانینگیز شِیله قُوشاقمی؟» دییدی. 41اُلار قاتی قُرقوشیپ، بیری-بیرلِرینه: «بو کیمکَه؟ اُنونگ سُزونه یِلِم حتّیٰ، دِریا هِم قولاق آسیار!» دیییشدیلِر.
knc_Arab kas_Arab azb_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab urd_Arab knc_Arab azb_Arab azb_Arab pbt_Arab knc_Arab azb_Arab